《宫文学转王官致政》
明代·卢龙云

王门堪吏隐，虚左待君来。醴酒恩非薄，长裾念已灰。

未临都讲席，先上望乡台。桃李阴初合，含情更一杯。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。